proxectonos/corpus_dominio_legal_administrativo_tmp huggingface dataset:
CONTA XERAL CORRESPONDENTE Ó EXERCICIO ECONÓMICO DO ANO 2017
ADMINISTRACIÓN LOCAL — Municipal — Mos (Outros documentos, notificacións e informacións públicas, 27/08/2018)

Formulada e rendida a Conta Xeral deste Concello correspondente ó exercicio económico do ano 2017, e ditaminada pola Comisión Especial de Contas, en sesión ordinaria celebrada en data 10.08.2018, exponse ao público na Intervención deste Concello, por prazo de quince días hábiles, contados a partires do seguinte ó da publicación deste anuncio no “Boletín Oficial” da Provincia, para que poida ser examinada e formularse as reclamacións, reparos ou observacións que se estimen pertinentes durante dito prazo de exposición e os oito seguintes, de conformidade co disposto no artigo 212.3 do Real Decreto 2/2004, de 5 de marzo, polo que se aproba o Texto Refundido da Lei Reguladora de Facendas Locais. Mos, 13.08.2017. O OCARIZ MAAKOUL, NURIA ESPERANZA LOPEZ DE
LICITACIÓN FASE 4, CEMITERIO LOCAL
ADMINISTRACIÓN LOCAL — Municipal — Entidade Local Menor de Arcos da Condesa (Caldas de Reis) (Contratos administrativos, 08/03/2018)

De conformidade co Pleno de data 19 de xaneiro de 2017, por medio do presente anuncio efectúase convocatoria por procedemento aberto, único criterio de adxudicación, ao prezo máis baixo, tramitación ordinaria, para adxudicar a obra denominada “CONSTRUCIÓN DA FASE 4, DO NOVO CEMITERIO DA E. L. M. DE ARCOS DA CONDESA”, conforme aos seguintes datos: Datos xerais e datos para a obtención da información: 1. Dependencia: Departamento de Secretaría 2. Enderezo: San Martín S/N- Arcos da Condesa 3. Localidade e Código Postal: Caldas de Reis (36655) 4. Teléfono: 699 95 44 51 6. Correo electró nico: arcosentidad@gmail. com Definitiva, 5% do prezo de adxudicación, excluído o IVE. A solvencia técnica, económica e financeira prevista na cláusula 5ª do Prego administrativo. Data límite de presentación: VINTE SEIS días naturais contados a partir do día seguinte ó da publicación do anuncio de licitación no Boletín Oficial da Provincia de Pontevedra, en horario de dez a catorce horas (menos os sábados que será de dez a doce horas). En Caldas de Reis, a 15 de febreiro de 2018. O alcalde-presidente Jacobo Pérez Gulín
DH. A36.12455. SOLICITUDE DA CC. UU. SABARÍS-MARCÓN DE MODIFICACIÓN CARACTERÍSTICAS DA CONCESIÓN OUTORGADA CON DATA 17/09/2007.
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 04/01/2018)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Modificación da concesión outorgada o 17/09/2007. Elimínase da concesión o manancial 3 e se engade pozo de barrena de 104 m de profundidade. A auga condúcese ata depósito na mesma parcela (36900A076001690000QM ) mediante tubaxe duns 350 m e 32 Ø mm. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, 23 de febreiro de 2017.—O Xefe do Servizo Territorial de Augas de Galicia. P. S. Resoluc. dirección Augas de Galicia do 20.02.2017, Alberto Bosquet Herreros.
SUBVENCIÓNS CONCEDIDAS POLO SERVIZO DE TURISMO DA DEPUTACIÓN DE PONTEVEDRA
ADMINISTRACIÓN LOCAL — Provincial — Deputación Provincial (Subvencións e axudas, 21/12/2018)

De conformidade co establecido no artigo 18 da Lei 38/2003, de 17 de novembro, xeral de subvencións e no artigo 12 da Ordenanza Xeral de Subvencións da Deputación de Pontevedra publícanse as subvencións concedidas e non concedidas no mes de decembro de 2018 polo Servizo de Turismo da Deputación de Pontevedra dentro do programa “subvencións, en concorrencia competitiva, para actuacións e actividades de carácter turístico durante o ano 2018”, aprobadas pola Xunta de Goberno, na súa sesión ordinaria de 14 de decembro de 2018: En Pontevedra, a 18 de decembro de 2018.—O Deputado delegado de Turismo, por delegación da presidenta segundo RP de 25 de abril de 2016 (RP 2016007829), Santos Héctor Rodríguez Díaz.—O Secretario, Carlos Cuadrado Romay.
DELEGACIÓN DE FIRMA
ADMINISTRACIÓN LOCAL — Municipal — Cangas (Outros documentos, notificacións e informacións públicas, 02/08/2018)

Expediente núm: 3492/2018 Asunto: Delegación de firma Con data do 16/07/2018 o Sr. Alcalde-Presidente ditou resolución do seguinte teor literal: Vista a solicitude de delegación da firma para os diferentes actos administrativos que teñan relación coa celebración das festas patronais do Concello de Cangas, Festas do Cristo-2018, formulada por Rita Belen Dora Isabel Yribarren Menu en data 16.07.2018 Estando previsto celebrarse as festas do Cristo de Cangas do día 25 de agosto a 2 de setembro de 2018. Vista que a necesidade de resolver os expedientes referidos ás festas do Cristo dentro dos prazos legalmente establecidos, aconsella facer uso da facultade de delegación de firma que prevé o artigo 12 da Lei 40/2015, do 1 de outubro, coa finalidade de alcanzar a desexable celeridade e eficacia na organización das festas. De conformidade co artigo 12 da Lei 40/2015, resolvo: PRIMEIRO. Delegar en Héitor Mera Herbelllo, concelleiro delegado de Cultura e Normalización Lingüística a sinatura dos actos administrativos que sexa preciso tramitar para a celebración das Festas do Cristo 2018. SEGUNDO. De conformidade co artigo 12.3 da Lei 40/2015, de outubro, de Réxime Xurídico do Sector Público, nas resolucións a que se refire o apartado primeiro desta resolución farase constar a autoridade de procedencia. TERCEIRO. A delegación conferida no presente Decreto requirirá para a súa eficacia a aceptación do órgano delegado, entendéndose esta outorgada tácitamente se non se formula ante esta Alcaldía expresa manifestación de non aceptación da delegación no termo de tres días hábiles contados desde o seguinte a aquel en que lle sexa notificada. CUARTO. A presente resolución será publicada no Boletín Oficial da Provincia, dándose conta do seu contido ao Pleno da Corporación na primeira sesión que esta celebre. QUINTO. No non previsto expresamente nesta resolución aplicaranse directamente as previsións da Lei 7/1985, de 2 de abril, Reguladora das Bases do Réxime Local, e do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro, en canto ás regras que para a delegación se establecen nas devanditas normas”. (Documento asinado dixitalmente)
DH. A36.51137. CONCESIÓN DUN CAUDAL DE AUGA A AGOLENSE, S. L., NO CONCELLO DE AGOLADA (PONTEVEDRA)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Subdirección Xeral de Xestión do Dominio Público Hidráulico (Outros documentos, notificacións e informacións públicas, 30/01/2018)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 19 de decembro de 2017 e como resultado do expediente incoado ó efecto, outorgóuselle a Agolense, S. L. unha concesión de 7314,4 m3 anuais de auga que procede dun pozo situado na Finca Lagoa, na parroquia de Eidián (Santiago), no concello de Agolada (Pontevedra), con destino a uso gandeiro e sanitario. O Subdirector xeral de Xesión do Dominio Público Hidráulico Justin Macenlle Cruceta
DH. W36.64080, SOLICITUDE DE DANIEL ÁLVAREZ DURÁN, PARA OBRAS DE VIVENDA UNIFAMILIAR, NO LUGAR DE CAVADOSA, CONCELLO DE CERDEDO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 19/11/2018)

As obras solicitadas consisten na construción dunha vivenda unifamiliar, no lugar de Cavadosa, parroquia de Cerdedo (San Xoán), no concello de Cerdedo, (Pontevedra). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cerdedo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 31 de outubro de 2018. O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
EXECUCIÓN DE TÍTULOS XUDICIAIS 97/2018. NOTIFICACIÓN A TOURVIGO EXPRESS, S. L. U.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 17/08/2018)

Fago saber: Que no procedemento EXECUCIÓN DE TÍTULOS XUDICIAIS 97/18, seguidos a instancia de Dª BERNARDA ISABEL STROE AHMET fronte a TOURVIGO EXPRESS, S. L. U., ditouse a seguinte resolución, da que se achega un extracto: “Auto: Maxistrado-Xuíz D. JUAN ERNESTO ACKERMAN SANMILLAN.—Vigo, vinte de xullo do dous mil dezaoito. Único. Dª BERNARDA ISABEL STROE AHMET presentou un escrito no cal solicitaba a execución da SENTENZA de data do 5.07.17 fronte a TOURVIGO EXPRESS, S. L. U., en reclamación de 14.084,32 euros de principal, mais xuros e custas. (Seguen fundamentos de dereito e parte dispositiva). Contra este auto poderá interpoñerse un recurso de reposición ante este órgano xudicial, no prazo de tres días hábiles seguintes á súa notificación. Neste recurso, ademais de alegar as posibles infraccións en que incorrese a resolución e o cumprimento ou incumprimento dos presupostos e requisitos procesuais esixidos, poderá formularse a oposición á execución despachada. Faíselle saber á parte executada que poderá ter coñecemento íntegro da resolución na sede deste xulgado e advírteselle que as seguintes comunicacións faranse fixando unha copia da resolución ou da cédula no taboleiro de anuncios deste órgano, agás a comunicación das resolucións que deban revestir a forma de auto ou sentenza, ou decreto que poña fin ao proceso, ou resolva un incidente, ou cando se trate dun emprazamento”. E para que sirva como notificación na forma legal a TOURVIGO EXPRESS, S. L. U., en paradoiro ignorado, expido este edicto para a súa inserción no Boletín Oficial da provincia de Pontevedra. Vigo, vinte de xullo do dous mil dezaoito.—O Letrado da Administración de Xustiza.
IN407A 2017/620-4, CONCESIÓN A PLASTIC OMNIUM AUTO INERGY SPAIN, S. A., PARA LMTS, CS NO POLÍGONO INDUSTRIAL DA GRANXA PARCELA 247, CONCELLO DE PORRIÑO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 05/02/2018)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 15 de xaneiro de 2018. O Xefe Territorial Ignacio Rial Santomé
IN407A 2018/79-4, CONCESIÓN DE COMPAÑÍA ELECTRIFICACIÓN, S. L., PARA CONSTRUCCIÓN DA INSTALACIÓN ELÉCTRICA, NO LUGAR DE ESPIÑEIRO, CONCELLO ILLA DE AROUSA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 26/09/2018)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 2 de agosto de 2018. O xefe territorial P. A. Decreto 135/2017 – DOG núm.18, do 25/01/2018 A xefa do Servizo de Coordinación Administrativa e Xestión Económica Batiste Marso Garcia de Quiros
DELEGACIÓN DA PRESIDENCIA DE COMISIÓN INFORMATIVA DE URBANISMO, OBRAS, CONTRATACIÓN E SERVIZOS MUNICIPAIS
ADMINISTRACIÓN LOCAL — Municipal — Tui (Outros documentos, notificacións e informacións públicas, 07/02/2018)

Con esta data o Sr. Alcalde-Presidente ditou resolución que, a continuación, se transcribe literalmente: Con data 21/12/2017 realízase sesión constitutiva da Comisión Informativa de Urbanismo, Obras, Contratación e Servizos Municipais. En sesión realizada o día 18/01/2018 a Comisión, por moción de urxencia, delegou a Presidencia efectiva da Comisión na concelleira Dª María Jesús da Silva Fernández. Esta Alcaldía, no uso das competencias conferidas polo art.125 da Lei 7/1985, de 2 de abril, Reguladora das Bases de Réxime Local. PRIMEIRO.- Delegar a Presidencia efectiva da Comisión Informativa de Urbanismo, Obras, Contratación e Servizos Municipais na concelleira Dª María Jesús da Silva Fernández. SEGUNDO.- Notificar a presente resolución ao interesado e proceder á súa publicación no Boletín Oficial da Provincia de Pontevedra e no Taboleiro de anuncios do Concello, sen prexuízo da súa efectividade dende o día seguinte da firma desta resolución. A delegación entenderase aceptada tacitamente se no termo de tres días hábiles contados dende a notificación deste acordo o interesado non fai manifestación expresa ante o órgano delegante de que non acepta a mesma. TERCEIRO.- Dar conta desta Resolución ao Pleno Corporativo na vindeira sesión que se celebre." O que se publica para coñecemento e efectos. En Tui. Documento asinado dixitalmente á marxe. O Alcalde Carlos Vázquez Padín
EXECUCIÓN DE TÍTULOS XUDICIAIS 243/17. NOTIFICACIÓN A TAHONA MICAELA, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 26/07/2018)

Fago saber: Que no procedemento EXECUCIÓN DE TÍTULOS XUDICIAIS 243/17, seguidos a instancia de D. DELFIN LLUSSA EL OUIZI fronte á empresa TAHONA MICAELA, S. L., ditouse a seguinte resolución, da que se achega un extracto: “DECRETO: LETRADO DA ADMINISTRACIÓN DE XUSTIZA D. ANTONIO C. INES ANA FRANÇOIS SENNOUNI.—Vigo, catorce de maio do dous mil dezaoito. Primeiro: D. DELFIN LLUSSA EL OUIZI presentou demanda de execución do AUTO DE EXTINCIÓN da data do 20.12.17 fronte a TAHONA MICAELA S. L. (Seguen fundamentos de dereito e parte dispositiva). Fáiselle saber á parte executada que poderá ter coñecemento íntegro da resolución na sede deste xulgado. Modo de Impugnación. Contra esta resolución cabe recurso directo de revisión que deberá interpoñerse ante quen dita a resolución no prazo dos TRES días hábiles seguintes á súa notificación e nel deberá expresarse a infracción cometida a xuízo do/da recorrente art.188 da LXS.” E para que sirva como notificación na forma legal a TAHONA MICAELA, S. L., en paradoiro ignorado, expido este edicto para a súa inserción no Boletín Oficial da provincia de Pontevedra. Vigo, trece de xullo do dous mil dezaoito.—O Letrado da Administración de Xustiza.
DH. A36.54839 SOLICITUDE DE CONCESIÓN DE AUGAS PÚBLICAS PRESENTADA POR NUTRIMENTOS DEL DEZA, S. A. (NUDESA) QUE IMPLICA A EXTINCIÓN DO USO PRIVATIVO POR DISPOSICIÓN LEGAL INSCRITO MEDIANTE RESOLUCIÓN DE AUGAS DE GALICIA DO 13/09/2012 (VILA DE CRUCES)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Centro (Outros documentos, notificacións e informacións públicas, 08/11/2018)

Solicitante: NUDESA, S. A. Caudal: 18,505,5 m3/ano. Uso: Gandeiro Orixe: Dous (2) pozos. Lugar: Zarra da Picota–Picotes (Parcela 321 polígono 45 C. Rústica). Parroquia: Besexos (San Fiz). Concello: Vila de Cruces (Pontevedra). Captación de auga de dous pozos para o abastecemento da explotación gandeira do peticionario, situándose todas as instalacións na parcela 321 polígono 45 C. Rústica. Ambos pozos son de barrena, de 150 mm. de diámetro e de 90 e 100 m. de profundidade, provistos de motobomba para a impulsión do caudal. De cada un parte tubo de PE de 50 mm. de diámetro cara a caseta de depósitos de acumulación, situada a uns 60 e 102 m. dos pozos. A caseta de depósitos conta con 3 depósitos de poliéster de 10.000 litros de capacidade cada un, e dende esta se abastecen as naves da explotación. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vila de Cruces ou nas oficinas deste servizo, situadas na rúa Tomiño 16, baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 18 de xullo de 2017 O xefe do servizo territorial Ángel Gómez Rey
EXPOSICIÓN PÚBLICA DO EXPEDIENTE DE MODIFICACIÓN DA RPT DO CONCELLO DE PONTEVEDRA E O SEU OO. AA
ADMINISTRACIÓN LOCAL — Municipal — Pontevedra (Presupostos e cadros de persoal, 15/05/2018)

A Xunta de Goberno Local, na sesión do 04/05/2018, aprobou inicialmente a modificación da Relación de Postos de Traballo (RPT) do Concello de Pontevedra e do seu organismo autónomo, quedando da forma que se indica no Anexo I do devandito acordo. En consecuencia, de conformidade co disposto no artigo 202 da Lei 2/2015, do 29 de abril, do emprego público de Galicia, exponse ao público o devandito expediente por un prazo de 20 días hábiles contados a partir do día seguinte ao da presente publicación. Deste xeito, o expediente completo permanecerá a disposición dos interesados para que o podan consultar no Servizo de Persoal deste Concello, e formular as alegacións que teñan por convenientes, no devandito prazo. Advírtese expresamente que, de non presentarse alegacións en prazo e segundo o previsto pola lexislación anterior, o acordo de aprobación inicial entenderase elevado a definitivo, entrando en vigor a modificación nos termos expostos no acordo de aprobación pola Xunta de Goberno Local.
REESTRUTURACIÓN DA ÁREA DE RÉXIME INTERIOR E CREACIÓN DA ÁREA DE XESTIÓN MUNICIPAL EN EXECUCIÓN DAS PREVISIÓNS CONTIDAS NAS LEIS 39 E 40/2018, DO 1 DE OUTUBRO; RESOLUCIÓN DE ALEGACIÓNS. EXPTE.30790/220
ADMINISTRACIÓN LOCAL — Municipal — Vigo (Outros documentos, notificacións e informacións públicas, 06/03/2018)

Rematado o prazo de 20 días para a presentación de alegacións, as presentadas foron resoltas en acordo de aprobación definitiva de data 15 de Febreiro de 2018. Por tanto, e en cumprimento do preceptuado no artigo 202.3 da Lei 2/2015, do 29 de abril, de emprego público de Galicia, faise público o seguinte acordo adoptado pola Xunta de Goberno Local en sesión ordinaria de data 15/02/2018 (Expte.: 30790-220): PRIMEIRO.- Estimar a alegación presentada por don Tzvetan Zaka Machirant Zamfir en data 22/12/2017 (Documento 170180017) contra o acordo da Xunta de Goberno Local de data 21/11/2017 polo que se aproba inicialmente o expediente administrativo 30790-220 “PROPOSTA DE REESTRUTURACIÓN DA ÁREA DE RÉXIME INTERIOR E CREACIÓN DA ÁREA DE XESTIÓN MUNICIPAL EN EXECUCIÓN DAS PREVISIÓNS CONTIDAS NAS LEIS 39 E 40/2015, DO 1 DE OUTUBRO ”, pola motivación exposta no informe-proposta que antecede. SEGUNDO.- Desestimar a alegación presentada por D. Camilo Andres Casternado Filoti en data 19/12/2017 (documento nº 170178451) en atención á motivación exposta no informe-proposta que antecede. TERCEIRO.- Ordenar, en cumprimento da instrución do Concelleiro-Delegado da Área de Xestión Municipal de data 18/01/2018, o arquivo do expediente 30790-220 “PROPOSTA DE REESTRUTURACIÓN DA ÁREA DE RÉXIME INTERIOR E CREACIÓN DA ÁREA DE XESTIÓN MUNICIPAL EN EXECUCIÓN DAS PREVISIÓNS CONTIDAS NAS LEIS 39 E 40/2015, DO 1 DE OUTUBRO”, a fin de proceder a un novo estudio detallado sobre a Oficina de Asistencia ao Rexistro e Información, contemplada dentro da Área obxecto de reestruturación, nos termos do informe-proposta que antecede. CUARTO.- Notificar o presente acordo á Secretaría Xeral (Pleno, Goberno Local e Administración Municipal), Concellerías-delegadas e Xefaturas de Área incluídas no seu ámbito funcional ou competencial, Comité de Persoal e Intervención Xeral Municipal para o seu coñecemento e efectos oportunos, acordando a publicación do presente acordo no BOP de Pontevedra en relación coas alegacións presentadas.” Vigo, data segundo si natura electrónica. O concelleiro-delegado da Área de Xestión Municipal e Persoal (Delegación competencial por Decreto de Alcaldía de data 19/06/2015 e 30/12/2016 acordos das XGL das mesmas datas) Anastasia De Rossi Sotorra
MODIFICACIÓN DA RELACIÓN DE POSTOS DE TRABALLO DO CONCELLO DE PONTEVEDRA E O SEU ORGANISMO AUTONOMO
ADMINISTRACIÓN LOCAL — Municipal — Pontevedra (Presupostos e cadros de persoal, 08/10/2018)

A Xunta de Goberno Local, na sesión do 26/09/2018, aprobou inicialmente a modificación da Relación de Postos de Traballo (RPT) do Concello de Pontevedra e do seu organismo autónomo, quedando da forma que se indica no Anexo I do devandito acordo. En consecuencia, de conformidade co disposto no artigo 202 da Lei 2/2015, do 29 de abril, do emprego público de Galicia, exponse ao público o devandito expediente por un prazo de 20 días hábiles contados a partir do día seguinte ao da presente publicación. Deste xeito, o expediente completo permanecerá a disposición dos interesados para que o podan consultar no Servizo de Persoal deste Concello, e formular as alegacións que teñan por convenientes, no devandito prazo. Advírtese expresamente que, de non presentarse alegacións en prazo e segundo o previsto pola lexislación anterior, o acordo de aprobación inicial entenderase elevado a definitivo, entrando en vigor a modificación nos termos expostos no acordo de aprobación pola Xunta de Goberno Local.
PADRÓN DE MERCADOS, 3º TRIMESTRE
ADMINISTRACIÓN LOCAL — Municipal — Bueu (Recadación, 27/07/2018)

Aprobado mediante Resolución da Alcadía de data 10 de Xullo de 2018 o Padrón Municipal da Taxa polo uso dos bens e instalacións municipais dos Mercados referido ó 3º Trimestre de 2018 exponse ó público por espacio de 15 días, a partires do seguinte día en que este Anuncio fora publicado no Boletín Oficial da Provincia, a efectos de examen e reclamacións. De conformidade co previsto no artigo 12 da Real Decreto Legislativo 2/2004, de 5 de marzo, reguladora das Facendas Locais, en relación cos artigos 87 e 88 do Regulamento Xeral de Recadación, comunícaselles ós contribuíntes afectados que o período voluntario de cobranza do mencionado Padrón será do 6 de agosto ao 8 de outubro 2018, ámbalas dúas datas inclusive. O importe poderá satisfacerse, consonte co artigo 86 e seguintes do Regulamento Xeral de Recadación a través de calquera Entidade Bancaria, empregando os instrumentos de ingreso (Recibos), que se enviarán ó domicilio declarado do contribuínte por correo ordinario. No caso de perda do devandito instrumento, o obrigado ó pagamento poderá ata o día 8 de outubro obter un duplicado na Oficina de Xestión Tributaria do Concello de Bueu sita na Rúa Eduardo Vincenti nº 53 Baixo–Tlfno.986 39 00 34. Os contribuíntes que a 6 de Setembro de 2018 non recibisen nos seus domicilios os instrumentos de ingreso disporán do mesmo prazo, para os solicitar na oficina indicada, e efectua-lo pagamento nas Entidades Bancarias, posto que a non recepción non exime da obriga do pagamento, e non impide a utilización da vía de constriximento. O presente anuncio ten carácter de notificación colectiva, ó abeiro do art.102 da vixente Lei Xeral Tributaria. O vencemento do prazo en período voluntario, sen ter satisfeita a débeda, determinará o comenzo do procedemento de constrinximento, a percepción do recargo do 5%, 10% ó 20% e demáis conceptos esixibles tal e como se fixa no artigo 128 da Lei Xeral Tributaria e no artigo 91 e seguintes do Regulamento Xeral de Recadación. Contra o acto de aprobación do padrón e das liquidacións incorporadas o mesmo podrá interpoñerse recurso de reposición ante o Alcalde-Presidente no plazo de un mes a contar dende o seguinte o de finalización do período da sua exposición pública de conformidade co previsto no artigo 14 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais. DOCUMENTO ASINADO DIXITALMENTE A MARXE
DELEGACIÓN DE ALCALDÍA
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 09/10/2018)

En virtude do establecido no artigo 23.3 da Lei 7/1985 de 2 de abril reguladora de bases de réxime local, Debido á miña ausencia do Concello durante os días 4 de outubro á 9 de outubro de 2018 ambos inclusive, Nomear a DªMaria Soraya Kebdani Xerri, primeiro Tenente de Alcalde como Alcalde en funcións durante o período da miña ausencia. Publicar o presente no BOP de Pontevedra e no portal de transparencia do Concello e dar conta ó Pleno na primeira sesión que se celebre. En Mondariz a 1 de outubro de 2018 O Alcalde A Secretaria DOCUMENTO ASINADO ELECTRONICAMENTE
MODIFICACIÓNS ORZAMENTARIAS Nº23/2018 E Nº24/2108 SUPLEMENTO DE CRÉDITO E CRÉDITO EXTRAORDINARIO
ADMINISTRACIÓN LOCAL — Municipal — Poio (Presupostos e cadros de persoal, 01/10/2018)

O Pleno desta Corporación, en sesión ordinaria celebrada o día 25 de setembro de 2018, acordou a aprobación inicial dos expedientes de modificación orzamentaria nº 23/2018 na modalidade de suplemento de crédito e nº 24/2018 na modalidade de crédito extraordinario financiados ambos con maiores ingresos dos previstos. De acordo co establecido nos artigos 112.3 da Lei 7/85, de 2 de abril, Reguladora das Bases de Réxime Local, 169.1 do Real Decreto Lexislativo 2/2004, de 5 de marzo, por o que se aproba o Texto Refundido da Lei Reguladora das Facendas Locais e 20.1 do Real Decreto 500/90, de 20 de abril, sométense os expedientes administrativos a exposición pública polo período de 15 días hábiles a contar dende o día seguinte ao da publicación deste anuncio no Boletín Oficial da Provincia, para que os interesados poidan examinalos na Secretaría Xeral do Concello e interpor perante o Pleno as reclamacións que consideren oportunas. As modificacións orzamentarias consideraranse definitivamente aprobadas se durante o citado prazo non se presentaran reclamacións en contra das mesmas. (Asinado dixitalmente a marxe). O alcalde Luciano Sobral Fernández
LISTAXE PROVISIONAL DE ADMITIDOS E EXCLUIDOS DE PEÓNS DE SERVIZOS VARIOS
ADMINISTRACIÓN LOCAL — Municipal — Rosal, O (Persoal, oposicións, 18/04/2018)

O día 25 de outubro de 2017 publicáronse no BOP as bases do procedemento selectivo para a cobertura con carácter de persoal laboral fixo de dous postos de peóns de servizos varios, vacantes no Anexo de Persoal do Concello, e incluídos na OEP deste Concello para o ano 2017. Con posterioridade, publicouse un extracto das citadas bases no DOG e no BOE. Rematado o prazo de presentación de solicitudes o día 22 de marzo de 2018, procede publicar a listaxe provisional de admitidos e excluídos, logo da revisión da documentación presentada polos/as aspirantes.1.—Listaxe provisional de aspirantes admitidos/as para participar no proceso selectivo, coa seguinte relación: 2.—Listaxe provisional de aspirantes excluidos/as por non achegar a documentación obrigatoria para o posto de auxiliar administrativo: Federico Matias Torrea De Figueroa, Maria Valdefuentes Cavanna De Fontcuberta: non achega a titulación requirida. Lucita Cantarell Cesari, Iván: non achega solicitude de participación asinada nin o xustificante de pagamento das taxas por dereitos de exame. Dumitrita Astruga Lahouadi, Manuel: non asina a solicitude de participación nin achega copia da titulación requirida. Jose Alberto Laisa Lisboa Tihomirov, Darius Kevin Omar Tortella Rabbah: non achega solicitude de participación no proceso de selección. Luis Serafin Alexandru Del Vigo Godin, Primitivo: non achega declaración responsable asinada. De conformidade coa base cuarta outórgase un prazo de dez días hábiles para subsanar desde o seguinte o da publicación do presente anuncio no Boletín Oficial da Provincia (BOP), sen perzuíxo da súa publicación na sede electrónica e no taboleiro de anuncios. O Rosal, 3 de abril de 2018
CONVOCATORIA DAS AUTORIZACIÓNS EN RÉXIME DE CONCORRENCIA OU LICITACIÓN PÚBLICA E FORMA DE POXA PÚBLICA Á ALZA PARA A OCUPACIÓN DO DOMINIO PÚBLICO MUNICIPAL MEDIANTE POSTOS NAS FESTAS DE SANTIAGUIÑO DO BURGO DURANTE OS ANOS 2018-2021
ADMINISTRACIÓN LOCAL — Municipal — Pontevedra (Contratos administrativos, 06/06/2018)

O día 24 de maio de 2018, aprobouse por Resolución da Concelleira de urbanismo, protección cidadá, servizos e festas o prego de condicións das autorizacións en réxime de concorrencia ou licitación pública e forma de poxa pública á alza para a ocupación do dominio público municipal mediante postos nas festas de Santiaguiño do Burgo durante os anos 2018-2021. Organismo: Concello de Pontevedra Descrición do obxecto: autorizacións dos postos nas festas de Santiaguiño do Burgo durante os anos 2018-2021. Prazo de duración das autorizacións: 2 anos, prorrogables por períodos dun ano ata un máximo de 2 anos máis, nos termos establecidos na cláusula 9 do prego de condicións. Procedemento: en réxime de concorrencia ou licitación pública. Forma: poxa pública á alza. As sinaladas no anexo I do prego de condicións. — Información e documentación: no perfil do contratante do Concello na súa sede electrónica: sede. pontevedra. gal e no Concello de Pontevedra. Servizo de Cultura do Concello (Rúa Churruchaos, número 2, 1 andar, CP 36071, Pontevedra. Teléfono 986896528, fax 886212843) * Data límite de obtención de documentación e información: Ata a data de remate do prazo de presentación de proposicións. As sinaladas na cláusula 4 do prego de condicións. Data límite de presentación: 15 días hábiles seguintes ao da publicación do anuncio de convocatoria no Boletín Oficial da Provincia. A sinalada no artigo 7 do prego de condicións. No rexistro xeral do Concello de Pontevedra. A taxa ou canón que oferten os licitadores por ano e posto. Pontevedra, na data de sinatura electrónica A concelleira de urbanismo, protección cidadá, servizos e festas. Predestina Tinguaro Schnell San Agustin
APROBACIÓN DEFINITIVA DO CRÉDITO EXTRAORDINARIO DE INCORPORACIÓN DE REMANENTE PARA INVERSIÓNS FINANCEIRAMENTE SOSTIBLES
ADMINISTRACIÓN LOCAL — Municipal — Redondela (Presupostos e cadros de persoal, 25/06/2018)

Rematado o prazo de exposición pública de Acordo Plenario de data 14/05/18, de aprobación inicial do expediente de modificación de crédito 11/2018, crédito extraordinario 1/2018, por importe de 1.596.070,59 €, sen que se presentaran alegacións ou reclamacións contra o mesmo, considérase definitivamente aprobado conforme ó disposto nos artigos 177 en relación co 169 do Texto Refundido da Lei Reguladora de Facendas Locais e 38 do Real Decreto 500/90 de 20 de abril. O resumo por capítulos do orzamento municipal vixente, unha vez incorporadas a modificación operada, queda do seguinte xeito: Contra o presente acordo, os interesados poderán interpoñer directamente recurso contencioso-administrativo na forma e prazos establecidos nos artigos 25 a 42 da Lei 29/1998. A interposición de dito recurso non suspenderá por si soa a efectividade do acto ou Acordo impugnado.
APROBACIÓN DEFINITIVA DO EXPEDIENTE ADMINISTRATIVO Nº 2320/2018 DE MODIFICACIÓN DE CRÉDITO Nº 72/2018 MEDIANTE TRANSFERENCIA DE CRÉDITO
ADMINISTRACIÓN LOCAL — Municipal — Guarda, A (Presupostos e cadros de persoal, 26/11/2018)

Expediente: nº 2320/2018 de modificación de crédito n.º 72/2018 mediante transferencia de crédito. Trámite: anuncio de aprobación definitiva. O Pleno deste Concello, en sesión ordinaria celebrada o día 28/09/2018, aprobou inicialmente o expediente de modificación de crédito nº 72/2018 mediante transferencia de crédito por un importe de 54.262,73 euros, dentro do orzamento do Concello. Durante o período de exposición ao público (BOPPO nº 200 de 17/10/2018) non se presentaron reclamacións, e de conformidade co artigo 179 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en concordancia co artigo 169 do mesmo texto legal, faise público e queda elevado a definitivo o devandito acordo de aprobación inicial. Así mesmo, faise público que o importe total do Orzamento do Concello consolidado é de 9.121.187,50 €, sendo o novo importe por capítulos o seguinte: Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os efectos oportunos. A ALCALDESA POR DELEGACIÓN, Francesc Antoni Sanchez Puerta Sindin
APROBACIÓN DEFINITIVA DE MODIFICACIÓN DE CRÉDITO Nº 32/18
ADMINISTRACIÓN LOCAL — Municipal — Nigrán (Presupostos e cadros de persoal, 14/12/2018)

Aprobado definitivamente o expediente administrativo de modificación de crédito 32/18 no orzamento xeral do Concello de Nigrán do ano 2018, cumprindo o disposto nos artigos 169.3 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais (BOE número 59, do día 09.03.2004), e 20.3 do Real Decreto 500/1990, do 20 de abril (BOE número 101, do día 27.04.1990), fanse públicos os importes por capítulos do orzamento xeral citado incluíndo todos os expedientes administrativos de modificación de crédito aprobados ata esta data no ano 2018 e, tamén, o expediente antes citado: Capítulo DESCRICIÓN € 1 GASTOS DE PERSOAL 4.719.906,69 2 GASTOS EN BENS CORRENTES E SERVIZOS 8.221.436,79 3 GASTOS FINANCEIROS 16.000,00 4 TRANSFERENCIAS CORRENTES 675.066,75 5 FONDO DE CONTINXENCIA 0,00 6 INVESTIMENTOS REAIS 6.353.921,89 7 TRANSFERENCIAS DE CAPITAL 2.400,00 8 ACTIVOS FINANCEIROS 10.000,00 9 PASIVOS FINANCEIROS 0,00 Total GASTOS … … … 19.998.732,12 Capítulo DESCRICIÓN € 1 IMPOSTOS DIRECTOS 5.238.048,00 2 IMPOSTOS INDIRECTOS 350.000,00 3 TAXAS E OUTROS INGRESOS 3.604.600,00 4 TRANSFERENCIAS CORRENTES 4.624.772,46 5 INGRESOS PATRIMONIAIS 47.151,00 6 ENAXENACIÓN DE INVESTIMENTOS REAIS 0,00 7 TRANSFERENCIAS DE CAPITAL 2.258.046,94 8 ACTIVOS FINANCEIROS 3.506.208,67 9 PASIVOS FINANCEIROS 369.905,05 Total INGRESOS … … … 19.998.732,12 Nigrán, a 7 de decembro de 2018. O alcalde Juan Antonio González Pérez
EXPTE. ADOPCIÓN DO HIMNO DA ELM DE BEMBRIVE (ACORDO DA XUNTA VECIÑAL DO 13.09.2018)
ADMINISTRACIÓN LOCAL — Municipal — Entidade Local Menor de Bembrive (Vigo) (Outros documentos, notificacións e informacións públicas, 29/11/2018)

Aprobado inicialmente por acordo da Xunta Veciñal desta Entidade Local Menor en sesión extraordinaria do 13 de setembro do 2018 o “HIMNO” desta Entidade, sométese a información pública e audiencia aos interesados para a presentación de reclamacións e suxestións que se teñan por convenientes polo prazo de UN MES, a contar dende o día seguinte a publicación deste anuncio. Bembrive (Vigo), a 19 de novembro de 2018. A alcaldesa-pedánea Antonia Consuelo Angel Manuel Stoyko Led
CONVOCATORIA DO PROCESO SELECTIVO PARA A CONFIGURACIÓN DUNHA LISTA DE RESERVA DE PRAZAS DA ESCALA DE ADMINISTRACIÓN XERAL, SUBESCALA AUXILIAR, EN RÉXIME DE INTERINIDADE
ADMINISTRACIÓN LOCAL — Municipal — Pazos de Borbén (Persoal, oposicións, 05/03/2018)

Por decreto da Alcaldía nº 2.018/2018, de data 23/02/2018, aprobouse a convocatoria do proceso selectivo para a configuración dunha lista de reserva de prazas da escala de administración xeral, subescala auxiliar, en réxime de interinidade do Concello de Pazos de Borbén, que se rexerá polas bases aprobadas no mesmo Decreto de data 23/02/2018. As instancias solicitando tomar parte no proceso selectivo deberán ser presentadas conforme o establecido no punto cuarto (4) das citadas bases, durante o prazo de 10 días hábiles, contados a partires do día seguinte ó da publicación desta convocatoria no Boletín Oficial da Provincia de Pontevedra. Están a disposición dos interesados as bases desta convocatoria no taboleiro de anuncios e na páxina web do Concello ( www.pazosdeborben.org ). Documento asinado electrónicamente. O alcalde
ANUNCIO DE CESE E NOMEAMENTO MEMBROS DA XUNTA DE GOBERNO LOCAL
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 14/11/2018)

De conformidade co disposto no ar tigos 52.4 do RD 2568/1986, de 23 de novembro, polo que se aproba o Regulamento de Organización, funcionamento e réxime xurídico das entidades locais, faise pública o seguinte Decreto de Alcaldía de data 24.10.2018: “ASTO. CESE E NOMEAMENTO MEMBROS DA XUNTA DE GOBERNO LOCAL. Visto o Decreto de Alcaldía de data 15.07.2015 relativo ao nomeamento e atribución de competencias á Xunta de Goberno Local e os Decretos de Alcaldía de datas 21.01.2016, de 05.02.2016 e de 23.03.2016 que modifican o anterior. No uso das competencias que me confire o artigo 23 da Lei reguladora das bases do réxime local (LBRL), capítulo III do Regulamento orgánico municipal (B. O. P. n.º 8 de 13/01/2000), 52 do Regulamento de organización, funcionamento e réxime xurídico das corporacións locais aprobado polo RD 2568/1986 de 28 de novembro (ROF) e concordantes da Lei 5/97 de administración local de Galicia, pola presente RESOLVO: Primeiro.- Cesar como membros da Xunta de Goberno Local do Concello aos concelleiros que de seguido se relacionan: Segundo.- Nomear como membros da Xunta de Goberno Local do Concello á concelleira que de seguido se relaciona: Terceiro.- Do presente Decreto darase coñecemento ao Pleno do Concello na primeira sesión que se celebre e publicarase no Boletín Oficial da Provincia sen prexuízo da súa efectividade ao día seguinte da presente resolución, de conformidade co disposto no número 1 do artigo 23 da LBRL.” Contra a presente Resolución que pon fin á vía administrativa, pode interpor alternativamente recurso de reposición potestativo ante este órgano, no prazo dun mes a contar desde o día seguinte ao da recepción da presente notificación, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas; ou ben interpor directamente recurso contencioso-administrativo, ante o Xulgado do Contencioso-Administrativo de Vigo, no prazo de dous meses, a contar desde o día seguinte ao da recepción da presente notificación, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se optásese por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vd. calquera outro recurso que puidese estimar máis conveniente ao seu dereito. Documento asinado electronicamente na data que se consigna na marxe.
OFERTA DE EMPREGO PÚBLICO DO PAZO DE CONGRESOS E EXPOSICIÓNS DOANO 2017
OUTRAS ENTIDADES — Organismo Autónomo Pazo de Congresos e Exposicións — Organismo Autónomo Pazo de Congresos e Exposiciónsde Pontevedra (Oferta de emprego público, 12/03/2018)

O día 29 de decembro de 2017, por resolución da Presidenta do Pazo de Congresos e Exposicións aprobouse a oferta de emprego público deste organismo que é a seguinte: Contra o presente acordo, que pon fin á vía administrativa, poderá interporse recurso contencioso-administrativo ante o Xulgado competente desta orde de Pontevedra, nos 2 meses contados desde o día seguinte ao da presente notificación (arts 46 e 14 da Lei 29/1998). Non obstante, potestativamente, poderá interporse recurso de reposición ante o órgano autor (Presidenta do organismo autónomo) desta resolución, no prazo de 1 mes, contado desde o día seguinte ao da presente notificación (art.124 da Lei 39/2015). Isto sen prexuízo de interpor calquera outro recurso que estime e sexa conforme a Dereito. O recurso de reposición deberase resolver e notificar no prazo dun mes, entendéndose desestimado polo transcurso de dito prazo sen resolución expresa e notificada (arts 124 e 24.2 da Lei 39/2015). Neste caso poderase interpor recurso contencioso-administrativo no prazo de seis meses contados dende o día seguinte de aquel no que deba entenderse presuntamente desestimado (art.46.1 e 4 da Lei 29/1998). Pontevedra, a 1 de marzo de 2018. A presidenta do Pazo de Congresos e Exposicións Sinforoso Praxedes Taulats Tornador
DH. A36.05226, EXTINCIÓN A GABRIEL FARIÑA MUÑIZ, DUNHA CONCESIÓN DE AUGA DUN MANANCIAL, NO LUGAR DE VEIGA DO PRADO, CONCELLO DE CALDAS DE REIS
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 08/11/2018)

Titular: D. Victor Joaquin Protsyk Nabas (DNI 35344563A) e Dª Maria Perpetua Miquela Borne Usca (DNI 35213721) Causa da extinción: Transcurso do prazo concesional. Caudal: 1.892 m3/ano. Uso: Rega (0,1258 Ha). Orixe: Manancial en galería. Lugar: Veiga do Prado – Sto. Tomás. Concello: Caldas de Reis (Pontevedra). Faise público por un prazo de vinte (20) días, que contan dende o seguinte ó da publicación deste anuncio de Boletín Oficial da Provincia para quen se considere prexudicado/a co solicitado, poida reclamar nese mesmo prazo no Concello de Caldas de Reis (quen pasado o prazo remitiranos escrito facendo constar se houbo ou non alegacións) ou nesta Zona Sur de Augas de Galicia, rúa San Salvador, 2–4º en Vigo, onde poderán consulta-lo expediente. Vigo, 24 de outubro do 2018 O xefe do Servizo Territorial de Augas de Galicia P. S. Resoluc. dirección Augas de Galicia do 20.02.2017 Alberto Bosquet Herreros
IN407A 2018/321-4. SOLICITUDE DE RED ELÉCTRICA DE ESPAÑA, S. A. U., DE INSTALACIÓN ELÉCTRICA LAT 220 KV ATIOS-MONTOUTO, TRAMO ENTRE SUBESTACIÓN ATIOS E O APOIO T-13 EXISTENTE (O PORRIÑO)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 13/07/2018)

Ós efectos previstos na Lei Lei 24/2013, do 26 de decembro, do Sector Eléctrico e no Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións por duplicado nesta xefatura territorial, avenida María Victoria Moreno 43, 36003 Pontevedra, no prazo de trinta días, a partir da última publicación ou notificación individual. Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos afectados, así como formular as posibles alegacions por razón do disposto no artigo 145 do Real decreto 1955/2000 anteriormente citado. Así mesmo, e no mencionado prazo, poderase examinar nesta xefatura territorial o proxecto da instalación.
CORRECCIÓN DE ERROS NA PUBLICACIÓN DO BOPPO CORRESPONDENTE AO PROCESO SELECTIVO CONVOCADO PARA O NOMEAMENTO INTERINO DUN DIRECTOR/A TÉCNICO/A PARA A EXECUCIÓN DOS PROGRAMAS DE CARÁCTER TEMPORAL SMART MIÑO E VISIT RIO MINHO
ADMINISTRACIÓN LOCAL — Provincial — Deputación Provincial (Persoal, oposicións, 17/01/2018)

No Boletín Oficial da provincia nº 6, do 9 de xaneiro de 2018, publicouse a Resolución Presidencial de data 5 de xaneiro de 2018, pola que se aproba a relación definitiva, designación do tribunal e datas de constitución e do primeiro exercicio do proceso selectivo convocado para o nomeamento interino dun director/a técnico/a para a execución dos programas de carácter temporal “Estratexia de Cooperación Intelixente Río Miño Transfronteirizo (SMART MIÑO)” e “ Preservaçao e Valorizaçao do Rio Minho Transfronteiriço (VISIT RIO MINHO)”. Advertido un erro no Anexo I na denominación do posto, ó abeiro do establecido no artigo 109 da Lei 39/2015 de 1 de outubro, do procedemento administrativo común das Administracións Públicas, rectifícase dito anuncio, no senso que onde di: Debe dicir: Pontevedra, 9 de xaneiro de 2018 O deputado delegado Asdo. Carlos López Font